– Այդ ցուցմունքները ինձնից կորզել են անօրինական եղանակով: Քննիչ Կիրակոզովը ինձ ստորաբար մոլորության մեջ է գցել, խաբել և բռնությունների սպառնալիքի տակ ինձ պարտադրել մեղայական դիմում գրել ներքգործժողկոմի անունով: Նա ինձ ասաց. «Եթե դու դիմում գրես, որտեղ նշես, որ Բաքվի հակահեղափոխական կառավարության հետախուզական մարմինների գործակալ ես եղել, ես քեզ խոստանում եմ հինգ օրվա ընթացքում ազատել, եթե ոչ՝ ապա քեզ մարմնական դաժան պատիժների կենթարկեմ»: Վախենալով ֆիզիկական բռնություններից և նկատի ունենալով իմ պատկառելի տարիքը, ես ինքս ինձ զրպարտեցի: Կիրակոզովը պարզապես ինձ թելադրեց, ես գրեցի»: